Streptokok v nose
Dobrý deň,
robili mi ster z nosa,počas priebehu čakania na výsledok, kt. trval 5 dní, som užívala Pamycon - ten zabral na nádchu. Potom mi bolo povedané, že v nose sa nachádza streptokok a predpísali mi atb Augmentin.
Som cca v 9tt ,mám lieky začať užívať aj keď sa už cítim zdravá?
Dobrý deň,
ďakujeme za Vašu otázku.
Žiaľ, v našej kompetencii nie je možné rozhodnúť o potrebe podávania antibiotík. Keďže sa jedná o lieky viazané na lekársky predpis, o potrebe užívania rozhoduje ošetrujúci lekár. Ak je informovaný o tehotenstve a na základe výsledkov usúdil potrebnú liečbu systémovými antibiotikami, odporúčam Vám dodržať nariadenia lekára. Ten pri predpise liekov zvažuje prínos liečby a možné riziká z nej vyplývajúce. Neliečená bakteriálna infekcia totižto môže so sebou niesť vážnejšie riziká ako samotná liečba. Ak nebol informovaný o Vašom aktuálnom zdravotnom stave, alebo prebiehajúcom tehotenstve, je potrebné ho o daných skutočnostiach dodatočne informovať.
Prajem pekný zvyšok dňa.
S pozdravom
PharmDr. Veronika Kiabová